open-index/open-wikipedia-markdown huggingface dataset:
Isesõitev auto

**Isejuhtivate autode** esimesed eksperimendid algasid 1925. aastal. Esimesed lootustandvad katsed läbiti 1950. aastatel. Tänapäevaks on paljud autotootjad, näiteks Ford, Mercedes-Benz, General Motors, Toyota, Nissan, Audi, Volvo, Google, BMW, Volkswagen, valmistanud palju isejuhtiva auto prototüüpe.

## Ajalugu
### 1920–1930

1925. aastal demonstreeriti tänaval esimest korda autot American Wonder, mida juhiti raadio teel. Auto sõitis läbi tiheda liikluse tipptunnil. American Wonderit juhiti taga olevast autost raadiolainete abil.

### 1950–1960

1957 demonstreeriti 120 meetri pikkusel lõigul isesõitvat autot, mis sai oma informatsiooni äärekividesse ehitatud detektoritest. Auto oskas maanteel ise määrata juhtimist, kiirendamist ja aeglustumist.
1960. aastal pakuti võimalust ajakirjanikele autos sees viibida, kui auto ise sõidab. Kommertsversiooni lubati aastaks 1975.

### 1980–1990

1980. aastatel ehitas Mercedes-Benz väikebussi, mis juhtis end kaamerate abil, ning suutis liikuda liikluseta teedel 63 km/h.
Esimene maastikul isesõitev auto katsetati 1987, see läbis 610 meetrit ning keskmiseks kiiruseks oli 3,1 km/h.

### 2000–2010

Märtsis 2004 DARPA (the Defense Advanced Research Projects Agency) pakkus auhinnaks 1 miljon dollarit, kui suudetakse läbida 241-kilomeetrine rada Mojave kõrbes. Esimesel aastal ei suutnud seda läbida mitte ükski auto. Kuid oktoobris 2005 suutsid viis võistkonda selle võistluse läbida.
Esimene isesõitev auto anti liiklusesse Hollandis aastal 2005. Kuid firma ParkShuttle loodud buss on rajatud omaenda rajale ja suudab hoida end teel tänu tee sisse ehitatud magnetitele.

### 2010–2019

Palju suurkontsernid nagu Ford, Mercedes-Benz, General Motors, Toyota, Nissan, Audi, Volvo, Google, BMW, Volkswagen arendavad oma isesõitvate autode süsteeme ja tehnoloogiaid. 2010 sai esimene auto loa sõita Saksamaa tänavatel. 
Oktoobris 2014 kuulutas Tesla välja oma esimese automaatse juhtimise süsteemi. Tesla Model S suudab ise juhtida ennast, pidurdada, märkide pealt lugeda kiiruse limiite. Oktoobris 2015 uuendas Tesla oma automaatse juhtimise süsteeme, mis võimaldab ka auto "kohale kutsuda". Esimene surmaga lõppenud õnnetus juhtus USA-s Florida osariigis 7. mail 2016, kui Tesla Model S oli autopiloodi peal.

### 2019–
Eesti ettevõtte Auve Tech on arendanud isesõitva auto MiCa. See on ametlikult kasutusel Eestis, Soomes, Poolas, Saksamaal, USA-s, Jaapanis ja Araabia Ühendemiraatides.

File:2018 Tesla Model S 75D.jpg 

## Viited
Sébastien Haller

**Sébastien Romain Teddy Haller **(sündinud 22. juunil 1994 Ris-Orangisis) on Prantsusmaal sündinud Elevandiluuranniku jalgpallur, kes mängib ründajana Saksamaa kõrgliigaklubis Dortmundi Borussia.

Ta alustas klubikarjääri Prantsusmaa klubis Auxerre, millega liitus 2007. aastal. Klubi põhimeeskonnas debüteeris ta Prantsusmaa esiliigas 2012. aastal.

2014. aasta detsembris suundus ta hooaja lõpuni laenule Hollandi kõrgliigaklubisse FC Utrecht. Hooaja lõpus sõlmis klubi temaga püsiva lepingu. Ta mängis Utrechtis kokku kolmel hooajal ja lõi kõigil hooaegadel liigas vähemalt 10 väravat. 2015. aastal valiti ta Utrechti aasta mängijaks.

2017. aasta mais sõlmis ta nelja-aastase lepingu Saksamaa kõrgliigaklubiga Frankfurdi Eintracht. 2018. aastal võitis ta klubiga Saksamaa karika. Hooajal 2018–19 lõi ta liigas 14 väravat.

2019. aasta juulis sõlmis ta viieaastase lepingu Inglismaa kõrgliigaklubiga West Ham United. Üleminekusumma oli 45 miljonit naelsterlingit, millega sai Haller West Ham Unitedi klubi ajaloo kalleimaks ostuks. West Hamis mängis ta poolteist hooaega, lüües 48 liigamänguga 10 väravat.

2021. aasta jaanuaris sõlmis ta lepingu Hollandi kõrgliigaklubiga Amsterdami Ajax. Ta mängis seal poolteist hooaega, mille jooksul lõi ta 50 liigamänguga 32 väravat. Hooajal 2021/22 oli ta Hollandi kõrgliigas suurim väravakütt (21 väravat). Aastatel 2021 ja 2022 tuli ta Ajaxiga Hollandi meistriks.

2022. aasta juulis sõlmis ta nelja-aastase lepingu Dortmundi Borussiaga.

Aastatel 2010–2016 mängis Haller Prantsusmaa noortekoondistes. 12. novembril 2020 debüteeris ta Elevandiluuranniku jalgpallikoondises Aafrika rahvuste karikavõistluste valikmängus Madagaskari vastu, lüües mängus ka värava. 2022. aasta Aafrika rahvaste karikavõistluste teises valikmängus lõi ta värava Sierra Leone vastu.

## Saavutused
;Frankfurdi Eintracht
*DFB-Pokal: 2017–18
;Ajax
*Eredivisie: 2020–21, 2021–22
*KNVB beker: 2020–21

## Viited

## Välislingid
* "Haller käis edukal operatsioonil, kuid jääb mitmeks kuuks väljakult eemale". soccernet.ee. 27.7.2022
Karrueche Tran

**Karrueche Tran** (sündinud 17. mail 1988 Los Angeleses) on Ameerika Ühendriikide näitleja ja fotomodell.

## Lapsepõlv
Karrueche oli kahelapselise pere vanem laps ja kasvas üles mitmekultuurilises perekonnas. Tema isa on mustanahaline; tema ema on vietnamlane.

## Karjäär
Tran alustas karjääri fotomodellina. Kunagi Chris Browni tüdruksõbrana tuntud olnud Karrueche on saanud menukaks näitlejaks ja teinud filmides nii mõnegi kiitust pälvinud osatäitmise. Tema tuntumad rollid on teleseriaalides "The Bay" ja "Vanity". Trani läbimurre toimus 2017. aastal peaosaga filmis "Claws". Praegu töötab ta telekanalis Turner Network Television.

## Osaline filmograafia

## Tunnustus
Karrueche Tran võitis Emmy auhinna oma digiseriaali "Bay" eest.

## Isiklikku
Karrueche Tran armastab teatrit ja  muusikat.

## Huvitavaid fakte
Tüli Soulja Boy ja Chris Browni vahel sai alguse pärast seda, kui Soulja Boy väitis, et Brown ähvardas teda, kuna ta laikis Instagramis Browni ekssõbratari Karrueche Trani pilti. Seejärel kutsus Brown räppari välja ja pakkus talle tüli lahendamiseks poksimatši.

## Viited

## Välislingid
* 
* Intervjuu (est.WomanAttract.com)
Kórnik

**Kórnik** (saksa *Kurnik*, 1939–1945 *Burgstadt*) on linn Poolas Suur-Poola vojevoodkonnas Poznańi maakonnas, Kórniki valla halduskeskus. Kórnik asub Poznańi kesklinnast umbes 21 km lõunakagus.

Kórnik sai linnaõigused 1390. aasta paiku. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Kórnik Poola koosseisu tagasi. 1961. aastal ühendati Kórnikuga Bnin.

## Galerii

Zamek_w_Kórniku_2013.JPG
Kornik,_zespol_kosciola_par._p.w._Wszystkich_Swietych.JPG


## Viited
Trzemeszno

**Trzemeszno** (saksa *Tremessen*) on linn Poolas Suur-Poola vojevoodkonnas Gniezno maakonnas, Trzemeszno valla halduskeskus. Trzemeszno asub Gnieznost umbes 16 km idas.

Trzemeszno sai linnaõigused enne 1382. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Trzemeszno Poola koosseisu tagasi.

## Galerii

Trzemeszno_alumnat.jpg
Trzemeszno,_ul._sw._Jana.jpg
Trzemeszno_bazylika_NMP_01.jpg


## Viited
Alamsaksakeelne Vikipeedia

**Alamsaksakeelne Vikipeedia** (alamsaksa keeles *Plattdüütsche Wikipedia*) on Vikipeedia alamsaksakeelne versioon.

Alamsaksakeelsele Vikipeediale pandi alus 2003. aasta aprillis.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

Alamsaksakeelse Vikipeedia artiklite arv ületas 50 000 piiri 5. juunil 2019.

## Viited

## Välislingid
*Alamsaksakeelne Vikipeedia
We Are the World

**"We Are the World"** on laul, heategevuslik muusikaprojekt ja singel, mille algselt salvestas 1985. aastal paljudest tuntud esinejatest koosnev ansambel "United Support of Artists (USA) for Africa". Selle on kirjutanud Michael Jackson ja Lionel Richie ning produtseerinud Quincy Jones ja Michael Omartian albumile "We Are the World". 

Laul ilmus albumi "We Are the World" esimese singlina 7. märtsil 1985. See saavutas ülemaailmset edu nii läbimüügilt kui ka kogu maailma edetabelites ning sellest sai kõige kiiremini müüdud Ameerika popsingel. Laul pälvis esimesena USA heliplaaditööstuse ajaloos neli plaatinaplaadi sertifikaati ning hulgaliselt auhindu, sealhulgas kolm Grammyt. 

### Tagamaad

Laulu "We Are the World" salvestamine oli osa ulatuslikumast heategevusprojektist "USA For Africa", millega abistati Aafrika näljahädalisi. Projekti hulka kuulus ka 1986. aastal moodustatud inimkett, mis ühendas USA lääne- ja idaranniku ning mida kajastas Michael Jacksoni video ja laul "Cry".

### Mõju

Laul "We Are the World" aitas kaasa paljudele heategevuslikele projektidele Aafrika ja teiste vaesuse all kannatavate piirkondade abistamiseks. Sarnane oli näiteks Kanada muusikute samal ajal salvestatud laul "Tears Are Not Enough", Bob Geldofi ja Midge Ure'i 1984. aastal kirjutatud laul "Do They Know It's Christmas?" Etioopia näljahädaliste abistamiseks jpm. 

Sellest laulust on inspireeritud ka Eesti helilooja Alo Mattiiseni isamaaline laul 1987. aastast "Ei ole üksi ükski maa".

## Vaata ka
* Annetamine
* Heategevus

## Välislingid
* "We Are the World" YouTube'is
* Ei ole üksi ükski maa YouTube'is
UNESCO maailmapärand Botswanas

**[[Botswana]]** alal on **[[UNESCO maailmapärandi nimistu]]s** kaks objekti ja seitse objekti kandidaati.

Nimistusse on kantud:
*üks kultuuripärandi objekt:
**2001 Tsodilo
*üks looduspärandi objekt:
**2014 Okavango delta
*nimistusse kandideerib alates 1999. aastast veel seitse objekti

## Viited

## Välislingid
*UNESCO maailmapärand Botswanas. UNESCO maailmapärandi koduleht. Inglise keeles (vaadatud 10. augustil 2019)
Sala

**Sala** on mitme koha nimi:

* Sala saar, saar Soome lahes
* Sala (Rootsi), linn Rootsis
* Sala (Sala vald), küla Lätis Sala vallas
* Sala (Tome vald), küla Lätis Tome vallas
* Sala (Kingissepa rajoon), küla Venemaal Leningradi oblastis Kingissepa rajoonis
Haldjasöölane

**Haldjasöölane** (*Moma alpium*) on liblikaliik öölaste sugukonnast. 

Röövikud toituvad peamiselt tammel, pöögil ja kasel.

## Välislingid

*
Mänksikeelne Vikipeedia

**Mänksikeelne Vikipeedia** (mänksi keeles *Wikipedia*) on Vikipeedia mänksikeelne versioon.

Mänksikeelsele Vikipeediale pandi alus 2003. aasta septembris.

Seal on  artiklit, millega see on artiklite arvult . keeleversioon.

## Viited

## Välislingid
*Mänksikeelne Vikipeedia
Šonakeelne Vikipeedia

**Šonakeelne Vikipeedia** (šona keeles *Wikipedhiya*) on Vikipeedia šonakeelne versioon.

Šonakeelsele Vikipeediale pandi alus 2004. aastal.

Seal on  artiklit, millega see on artiklite arvult . keeleversioon.

## Viited

## Välislingid
*Šonakeelne Vikipeedia
Mirandakeelne Vikipeedia

**Mirandakeelne Vikipeedia** (miranda keeles *Biquipédia an lhéngua mirandesa*) on Vikipeedia mirandakeelne versioon.

Mirandakeelsele Vikipeediale pandi alus 2008. aasta veebruaris.

Seal on  artiklit, millega see on artiklite arvult . keeleversioon.

## Viited

## Välislingid
*Mirandakeelne Vikipeedia
30 Hudson Yards

**30 Hudson Yards** (ka **North Tower**) on ülikõrge mitmeotstarbeline kõrghoone, mis asub Manhattani saare lääneküljel Hudsoni jõe lähedal. 2019. aastal valminud 101-korruseline ja 386,6 meetri kõrgune massiivne pilvelõhkuja on lühikest aega olnud New Yorgi kõrguselt kolmas ehitis.

Kõrghoone asub 10th Avenue ja 33rd Streeti nurgal.

## Vaata ka

*Hudson Yards Redevelopment Project
*10 Hudson Yards
*15 Hudson Yards
*35 Hudson Yards
*50 Hudson Yards
*55 Hudson Yards
----
*30 Hudson Street (Jersey City)
Navahokeelne Vikipeedia

**Navahokeelne Vikipeedia** (navaho keeles *Wikiibíídiiya Dinék'ehjí*) on Vikipeedia navahokeelne versioon.

Navahokeelsele Vikipeediale pandi alus 2004. aastal.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

## Viited

## Välislingid
*Navahokeelne Vikipeedia
Kašuubikeelne Vikipeedia

**Kašuubikeelne Vikipeedia** (kašuubi keeles *Kaszëbskô Wikipedijô*) on Vikipeedia kašuubikeelne versioon.

Kašuubikeelsele Vikipeediale pandi alus 31. märtsil 2004.

Seal on  artiklit, millega see on artiklite arvult . keeleversioon.

## Viited

## Välislingid
*Kašuubikeelne Vikipeedia
Cassie

**Cassie** (õieti *Casandra Ventura*; sündinud 26. augustil 1986) on Filipiinide päritolu Ühendriikide laulja ja näitleja. Ta on välja andnud ühe stuudioalbumi ja ühe kogumiku. USA-s sai tema laul "Me & U" plaatina sertifikatsiooni.

## Viited

## Välislingid

* Koduleht (*inglise keeles*)
Mustlaskeelne Vikipeedia

**Mustlaskeelne Vikipeedia** (mustlaskeeles *Romani Vikipidiya*) on Vikipeedia mustlaskeelne versioon.

Mustlaskeelsele Vikipeediale pandi alus 2006. aasta detsembris.

Seal on  artiklit, millega see on artiklite arvult . keeleversioon.

## Viited

## Välislingid
*Mustlaskeelne Vikipeedia
Pobiedziska

**Pobiedziska** on linn Poolas Suur-Poola vojevoodkonnas Poznańi maakonnas, Pobiedziska valla halduskeskus. Pobiedziska asub Poznańi kesklinnast umbes 25 km idakirdes.

Asulat on ürikutes esmamainitud 1048. aastal. Linnaõigused sai Pobiedziska 1257. aastal. 16. ja 17. sajandil oli Pobiedziska oluline kaubanduse ja käsitöö keskus. Teise Poola jagamise tulemusel läks linn 1793. aastal Preisi kuningriigi võimu alla. Vahepeal oli Pobiedziska aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.

## Galerii

Pobiedziska, ul. W. Jagielly 23, kosciol ewangelicki obecnie rzymsko-katolicki pw. Sw. Ducha z I poł XIX w, 2183A, (3).JPG
Pobiedziska (6).JPG
Fountain "Lech, Czech and Rus"02(js), Pobiedziska (Poland).jpg


## Viited
Toomas Tiru

**Toomas Tiru** (sündinud 18. jaanuaril 1969 Viljandis) on Eesti endine kahevõistleja. 

Ta on lõpetanud 1987. aastal Tallinna Spordiinternaatkooli Otepää filiaali.

## Sportlasena
Hakkas sportima 1979, kahevõistlust harrastas Tiit Tamme juhendamisel. 

Sai 1992. aasta taliolümpiamängudel Albertville'is kahevõistluses üksikvõistluses 42. koha.

Sai Eesti NSV meeskonnas 1985. aastal NSV Liidu noortemeistrivõistlustel pronks- ja 1990. aastal täiskasvanute meistrivõistlustel hõbemedali. 

Eesti meistrivõistlustel sai aastatel 1987–1991 kahevõistluses üksikvõistluse kuld- ja pronksmedali ning meeskondliku kuldmedali, suusahüpetes üksikvõistluse hõbemedali. Tulnud 1990. aastal kahevõistluses ning 1991–1992 suusahüpetes ka Eesti NSV ja Eesti suviseks meistriks. 

## Tunnustus
*1990 NSV Liidu meistersportlane

## Välislingid
*
*
35 Hudson Yards

**35 Hudson Yards** (ka **Equinox Tower**) on ülikõrge (72-korruseline) pilvelõhkuja, mis asub Manhattani lääneküljel Hudsoni jõe läheduses.

## Vaata ka
*Hudson Yards Redevelopment Project
*10 Hudson Yards
*15 Hudson Yards
*30 Hudson Yards
*50 Hudson Yards
*55 Hudson Yards
Naurukeelne Vikipeedia

**Naurukeelne Vikipeedia** (nauru keeles *Wikipediya Naoero*) on Vikipeedia naurukeelne versioon.

Naurukeelsele Vikipeediale pandi alus 2003. aastal.

Seal on  artiklit, millega see on artiklite arvult . keeleversioon.

## Viited

## Välislingid
*Naurukeelne Vikipeedia
Udžiri keel

**Udžiri keel** on austroneesia keel, mida räägivad udžirid Indoneesias Aru saarte hulka kuuluval Ujiri saarel ja vähemal määral Wokami saarel. Seda räägib umbes 1000 inimest.

## Viited

## Välislingid

*https://glottolog.org/resource/languoid/id/ujir1237
Suga

**Suga** (kirderanniku murdes **piird**) on kangaspuude osa, mis tagab kanga lõimelõngade ühtluse ja võimaldab koelõngasid valmiskanga osa vastu kinni lüüa.

## Kirjeldus
Suga koosneb kahest, otstest kangasõlgedega ühendatud *peelest* ehk raamist (pikkus 80–100&nbsp;cm) ja nende vahele kinnitatud puust piidest (pikkus 8–12&nbsp;cm). 19. sajandi lõpul tuli kasutusele vaskpiidega suga, millel oli pikkust kuni 125&nbsp;cm.

Soa pikkust ja laiust arvestati pasmastega, mis olid tähistatud piide ümber põimitud pasma- ehk võrkelõngaga. Hõredas soas oli harilikult 10–15, keskmises 16–20 ning tihedas 21 ja enam pasmast. Soa tihedust märgitakse tänapäeval numbriga, mis näitab piide arvu 10&nbsp;cm kohta. 

## Vaata ka
*kangareha

## Viited

## Välislingid
*Suga, Eesti Rahva Muuseum
All Angels' Church

**All Angels' Church** (eesti keeles kui *Kõikide Inglite kirik*) asub New Yorgi linnaosas Upper West Side aadressil 251 West 80th Street. Kogudus on Ameerika Ühendriikide piiskopikiriku ja anglikaani kiriku liige.
Randpung

**Randpung** (*Samolus*) on rohttaimede perekond nurmenukuliste sugukonnas. Eestis esindatud ühe liigi, liht-randpungaga (*Samolus valerandi*).

## Nimetus ja taksonoomia
*Samolus* oli taime nimetus juba Pliniusel, tuletatud kreekakeelsetest sõnadest *san* 'savi' ja *mos* 'siga', taime on kasutatud sigade ja veiste ravimiseks. Liigiepiteet *valerandi* on nimetatud 16. sajandi botaaniku Dourez Valerandi auks. Eestikeelne nimetus on moodustatud saksakeelsest nimetusest *Strandpungen*.

Randpunga perekonda kuulub maailmas umbes kümme liiki, kes on levinud kosmopoliitselt üle maakera – Euroopas on looduslikult levinud vaid liht-randpung. Eestis levikult harv, teine kaitsekategooria. 

## Viited
Jastrowie

**Jastrowie** (saksa *Jastrow*) on linn Poolas Suur-Poola vojevoodkonnas Złotówi maakonnas, Jastrowie valla halduskeskus. Jastrowie asub Gwda jõe ääres, Złotówist umbes 16 km lääneloodes.

Jastrowie on rajatud 1560. aastal, linnaõigused sai 1602. aastal.

## Viited
Jastrow

**Jastrow** on saksa perekonnanimi.
## Nime kandjaid
*Joseph Jastrow (1863–1944), poola päritolu Ameerika psühholoog
*Otto Jastrow (sündinud 1942), saksa semitist
Pasmas

**Pasmas** on kangakudumisel kasutatav mõõtühik.

Pasmas on soa mahtuvuse mõõt - 1 pasmas on võrdne 30 piivahega. Soas võib olla 10–30 pasmast.

Pasmaseks nimetatakse ka 60 haspliringitäit lõnga, mis on vihis võrkelõngaga kimpu seotud.

## Viited

## Välislingid
*Pasmas, Eesti keele seletav sõnaraamat
Kostrzyn

**Kostrzyn** (saksa *Kostschin*) on linn Poolas Suur-Poola vojevoodkonnas Poznańi maakonnas, Kostrzyni valla halduskeskus. Kostrzyn asub Poznańi kesklinnast umbes 21 km idas.

Kostrzyni on ürikutes esimest korda mainitud 1191. aastal, linnaõigused sai 1251. aastal.

## Viited
Éverton Cardoso da Silva

**Éverton Cardoso da Silva** (tuntud enam lihtsalt kui **Éverton**; sündinud 11. detsembril 1988 Nortelândias) on Brasiilia jalgpallur, kes mängib vasaku äärepoolkaitsjana Brasiilia kõrgliiga klubis Cuiabá.

Ta alustas klubikarjääri 2006. aastal Paranás. 2008. aastal suundus ta laenule Brasiilia kõrgliiga klubisse Flamengo, kellega tuli 2009. aastal Brasiilia meistriks.

2010. aasta jaanuaris liitus ta Mehhiko kõrgliiga klubiga Tigres UANL, kuid ei suutnud seal klubi põhikoosseisu liikmeks saada. 2011. aastal oli ta laenul Brasiilia kõrgliiga klubis Botafogo, 2012. aastal Lõuna-Korea kõrgliiga klubis Suwon Samsung Bluewings ja 2013. aastal Brasiilia kõrgliiga klubis Athletico Paranaense.

2014. aastal naasis ta Flamengosse. Ta mängis seejärel Flamegos kuni 2018. aasta aprillini, mil liitus São Pauloga, kellega sõlmis kolmeaastase lepingu.

2020. aastal liitus ta Brasiilia kõrgliiga klubiga Grêmio. 2022. aasta jaanuaris läks ta laenule Cuiabásse.

## Saavutused
;Flamengo
*Campeonato Brasileiro Série A (1): 2009
*Campeonato Carioca (3): 2009, 2014, 2017
;Grêmio
*Campeonato Gaúcho (2): 2020, 2021
;Cuiabá
*Campeonato Mato-Grossense (1): 2022

## Viited
George Meany

**William George Meany** (16. august 1894 New York – 10. jaanuar 1980 Washington) oli Ameerika Ühendriikide ametiühingutegelane.

Aastatel 1952–1955 oli George Meany Ameerika Tööföderatsiooni president. Ta oli Ameerika Tööföderatsiooni – Tööstusorganisatsioonide Kongressi president aastatel 1955–1979.

## Viited
All Saints Church

**All Saints Church** (eesti keeles 'Kõikide Pühakute kirik') oli New Yorgi roomakatoliku piiskopkonna ajalooline kirik, mis asub Madison Avenue nurgal aadressil 47 East 129th Street. Harlemisse ehitatud kirik valmis aastatel 1883–1886 ja selle projekteeris arhitektibüroo Renwick, Aspinwall & Russell. Kirikukompleksi kuuluvad kihelkonnamaja (1886–89) ja kool (1902). 

2007. aasta jaanuaris määras New York City Mälestusmärkide Säilitamise Komisjon ehitise kaitsealuseks mälestusmärgiks (*New York City Landmark*).

8. mail 2015 liideti kogudus St. Charles Borromeo kogudusega.
Gerson Santos da Silva

**Gerson Santos da Silva ** (enam tuntud lihtsalt kui **Gerson**; sündinud 20. mail 1997 Belford Roxos) on Brasiilia jalgpallur, kes mängib ründva poolkaitsjana Brasiilia kõrgliigaklubis Flamengo.

Ta alustas klubikarjääri Brasiilia klubis Fluminense, millega liitus 2012. aastal. 2014. aastal sai ta klubi põhimeeskonna liikmeks. Debüüdi klubi põhimeeskonnas tegi ta järgmise aasta veebruaris.

2016. aasta jaanuaris suundus ta umbes 15 miljoni euro eest Itaalia kõrgliiga klubisse AS Roma. Hooajal 2018–19 mängis ta laenul teises Itaalia kõrgliiga klubis, Fiorentinas.

2019. aasta juulis sõlmis ta nelja-aastase lepingu Brasiilia kõrgliiga klubiga Flamengo. Üleminekusumma oli 11,8 miljonit eurot (49,7 Brasiilia reaali), millega sai ta kõige kallimaks Brasiilia jalgpalluriks, kelle Brasiilia klubi on ostnud. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Hooaegadel 2019 ja 2020 valiti Gerson Brasiilia kõrgliiga hooaja sümboolsesse koosseisu.

2021. aasta juulis sõlmis ta viieaastase lepingu Prantsusmaa kõrgliigaklubiga Marseille Olympique, kuid juba 2022. aasta lõpus naasis ta Flamengosse.

Brasiilia jalgpallikoondises tegi Gerson debüüdi 2. septembril 2021 MM-i valikmängus Tšiili vastu.

## Saavutused
;Flamengo
*Campeonato Brasileiro Série A: 2019, 2020
*Copa Libertadores: 2019
*Recopa Sudamericana: 2020
*Supercopa do Brasil: 2020, 2021
*Campeonato Carioca: 2020, 2021

## Viited
Rageliai kihistik

**Rageliai kihistik** (inglise keeles *Rageliai Member*) on ordoviitsiumi ladestu Pirgu lademe kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Rageliai küla järgi.

Kihistut eristatakse Leedu kesk- ja idaosas. Eestis selle kivimeid ei esine.

Kihistiku stratotüüp on Svedasai 252 puurauk, kus kihistiku kivimid esinevad 570.4..582.4 meetril. Kihistiku suurim paksus on 12 meetrit.

Kihistik on Svedasai kihistu alumine kihistik, millel lasub Salose kihistik. Selle kivimiteks on hall sõlmjas detriiti sisaldav lubjakivi ja mergel.

## Viited

## Välislingid
*
Rageliai

**Rageliai** on küla Leedus Rokiškise rajoonis Jūžintai vallas Audra jõekese kaldal. Aastal 2001 oli külas 93 elanikku.

Rageliais asub raamatukogu. Vaatamisväärsusteks on 1919. aastal langenud vabadusvõitlejate hauad, aastal 1836 ehitatud laohoone, aastal 1878 valminud kirik, selle kellatorn ja väravad.

1567. aastal on Rageliaid esimest korda kui Obeliai mõisale kuulunud küla. Aastal 1688 ehitati sinna esimene kirik. Aastaks 1800 oli külla jäänud vaid kabel, ent aastal 1837 sai küla omale abivaimuliku. Omaette kihelkond moodustati Rageliaisse aastal 1936. Nõukogude perioodil oli Rageliai kohaliku kolhoosi keskasula. Aastal 1972 liideti sellega Andrupise küla, kus oli viis elanikku, ning Beičiškise ja Pakalniškise huutor (esimeses 4, teises 5 elanikku).

Küla järgi on nimetatud Pirgu lademe Rageliai kihistik.

## Viited

## Välislingid
*Küla portaalis vietoves.Lt
Opalenica

**Opalenica** (saksa keeles *Opalenitza*, 1943–1945 *Oppenbach*) on linn Poolas Suur-Poola vojevoodkonnas Nowy Tomyśli maakonnas, Opalenica valla halduskeskus. Opalenica asub Poznańi kesklinnast umbes 36 km läänes.

Opalenicat on ürikutes esimest korda mainitud 1393. aastal, linnaõigused sai tõenäoliselt 1400. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Opalenica Poola koosseisu tagasi.

## Galerii

Kostel_sv._Matouše_a_radnice_v_Opalenici._Vpravo_škola._Opalenica_(01).jpg
Opalenica, ul. Wyzwolenia.jpg
Budynek Pomocy Społecznej w Opalenicy.jpg
Plebania-Opalenica.JPG


## Viited
Gulbinai kihistik

**Gulbinai kihistik** (inglise *Gulbinai Member*) on ordoviitsiumi ladestu Pirgu lademe kihistik. Seda hakkas esimesena eristama Petras Lapinskas aastal 1976. Kihistik on nime saanud Biržai rajoonis asuva Gulbinai küla järgi.

Kihistiku stratotüüp on Paroveja 9 puurauk, kus kihistiku kivimid esinevad 790,6...794,6 meetril. Kihistiku neostratotüüp on Likenai 396 puurauk, kus kihistiku kivimid esinevad 810,4...814,7 meetril. Leedus eristatakse kihistikku maa loodeosas, kus selle suurim paksus on 3,5 meetrit.

Gulbinai kihistiku all lamab Geidžiūnai kihistik ja temal lasub Smilgiai kihistik. Selle kivimiks on  rohekashall või punakas mergel, milles esinevad savika lubjakivi läätsed; vahel arvatakse see ka Paroveja kihistusse kuuluvaks.

## Viited

## Välislingid
*
Peter Heli

**Peter Heli** (sündinud 27. veebruaril 1969 Tallinnas) on Eesti endine  kahevõistleja, suusahüppaja ja saalihokimängija. 

Ta on lõpetanud 1989. aastal TSIK-i Otepää filiaali.

Alates 2007. aastast on ta OÜ Westbergi Kaubanduse juhatuse liige.

## Sportlasena
Hakkas suusahüppeid ja kahevõistlust harrastama 1978, tema treenerid on olnud Andres Kõrve, Indrek Possul ja Tiit Tamm.
### Kahevõistlus
Sai 1992. aasta taliolümpiamängudel Albertville'is kahevõistluse üksikvõistluse 31. koha ja Eesti koondise koosseisus meeskondliku 9. koha.

Sai Eesti NSV meeskonnas 1986. aastal NSV Liidu noorte meistrivõistlustel meeskondliku hõbeda, aastatel 1985 ja 1987  pronksi ja 1990. aastal täiskasvanute meistrivõistlustel hõbeda. 

Eesti meistrivõistlustel sai 1993. aastal üksikvõistluse hõbeda.
### Suusahüpped
Ta osales aastatel 1989–1990 Nõukogude Liidu meeskonna koosseisus kolm korda suusahüpete Euroopa karikasarja etapil Kuopios.
### Saalihoki
Harrastanud ka saalihokit, sai 1996. aasta maailmameistrivõistlustel Eesti koondise koosseisus 11. koha. 

## Tunnustus
*1990 NSV Liidu meistersportlane

## Viited

## Välislingid
*
*
Smilgiai (Biržai)

**Smilgiai** on küla Leedus Biržai rajoonis Pačeriaukštė vallas. Küla asub Pačeriaukštėst 4 kilomeetrit edelas. Aastal 2001 oli külas 279 elanikku.

Aastal 1757 ehitati külla esimene kabel. Aastal 1931 loodi Smilgiaisse kihelkond. Sealne kirik valmis aastal 1942.

Küla järgi on nimetatud Pirgu lademe Smilgiai kihistik.

## Viited

## Välislingid

*Küla portaalis vietoves.Lt
Puszczykowo

**Puszczykowo** on linn Poolas Suur-Poola vojevoodkonnas Poznańi maakonnas. Puszczykowo asub Warta jõe ääres, Poznańi kesklinnast umbes 14 km lõunas.

Raudteejaam rajati 19. sajandi lõpus, alates 20. sajandi algusest oli Puszczykowo suvituskoht. Linnaõigused sai Puszczykowo 1962. aastal.

## Viited
Murowana Goślina

**Murowana Goślina** (saksa keeles *Murowana-Goslin*, 1943–1945 *Goslin*) on linn Poolas Suur-Poola vojevoodkonnas Poznańi maakonnas, Murowana Goślina valla halduskeskus. Murowana Goślina asub Poznańi kesklinnast umbes 19 km põhjakirdes.

Murowana Goślina sai linnaõigused enne 1389. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Murowana Goślina Poola koosseisu tagasi.

## Galerii

Murowana Goślina 054.jpg
Murowana Goślina 020.jpg
Murowana Goślina 031.jpg
Murowana_Goślina_053.jpg


## Viited
Rogoźno

**Rogoźno** (saksa *Rogasen*) on linn Poolas Suur-Poola vojevoodkonnas Oborniki maakonnas, Rogoźno valla halduskeskus. Rogoźno asub Poznańi kesklinnast umbes 38 km põhjas.

Rogoźnot on ürikutes esimest korda mainitud 1248. aastal, linnaõigused sai 1280. aastal. 18. sajand oli Rogoźno üks peamisi riidetootmise keskusi Suur-Poolas. Teise Poola jagamise tulemusel läks linn 1793. aastal Preisi kuningriigi võimu alla. Lühiajaliselt oli Rogoźno aastatel 1807–1815 Varssavi hertsogiriigi koosseisus. 19. sajandi teisel poolel tegutses linnas vasktoodete tehas. Raudteeühenduse sai Rogoźno 1879. aastal. 19. sajandi lõpu poole ja 20. sajandi alguses oli linn teravilja- ja veisekaubanduse keskus. Tegasi Poolale läks Rogoźno 1919. aastal.

## Galerii

Rogoźno_Ratusz_Muzeum.jpg
Rogoźno ul. Wielka Poznańska zdj 1.jpg

Rogoźno 844B-78.jpg


## Viited
Ukmerge kihistu

**Ukmerge kihistu** (inglise *Ukmerge Formation*) on ordoviitsiumi ladestu kihistu. Seda hakkas esimesena eristama Petras Lapinskas aastal 1984.  Kihistu on nime saanud Ukmergė linna järgi.

Eestist kihistu kivimeid ei ole leitud, need esinevad vaid Leedu ida- ja keskosas ning Läti idaosas. Ukmerge kihistu all lamab Svedasai kihistu ja temal lasub Taučionysi kihistu. Nii võib kihistut pidada Pirgu lademesse kuuluvaks; sealt on leitud ka üksikuid Pirgu lademele isiklikke kivistisi. Kihistu stratotüüp on Ukmergė 10 puurauk, kus kihistu kivimid esinevad 508,2–516 meetril. Kihistu neostratotüüp on Svedasai 252 puurauk, kus kihistu kivimid esinevad 550,2 (teise liigituse järgi 548)–558,9 meetril. Kihistu suurim paksus on 25,5 meetrit.

Kihistu sisaldab järgmisi kihistikke:
*Alksniai kihistik
*Margėnai kihistik. 

Lätis koosneb kihistu hallist argilliiti sisaldavat lubjakivist, mis sisaldab ohtralt lubikestaga fossiile. Leedus moodustavad analoogsed kivimid kihistu alumise osa, neid katavad Margénai kihistiku merglid. Kihistu tekketingimused on olnud samad, mis Adila kihistu ülemise osa tekkel.

## Viited
Międzychód

**Międzychód** (saksa *Birnbaum*) on linn Poolas Suur-Poola vojevoodkonnas, Międzychódi maakonna ja Międzychódi valla halduskeskus. Międzychód asub Warta jõe vasakul kaldal, Poznańist umbes 75 km lääneloodes.

Międzychódi on ürikutes esimest korda mainitud 1378. aastal, linnaõigused sai enne 1400. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Międzychód Poola koosseisu tagasi.

## Galerii

Międzychód_-_rynek_DSC00649.JPG
Międzychód - fotopolska.eu (151772).jpg
Międzychód muzeum regionalne 19. 08. 2013 p2.jpg
Międzychód, Sklep PSS SPOŁEM - fotopolska.eu (128045).jpg


## Viited
Czarnków

**Czarnków** (saksa *Scharnikau*) on linn Poolas Suur-Poola vojevoodkonnas, Czarnkówi maakonna halduskeskus. Czarnków asub Noteći jõe ääres, Poznańi kesklinnast umbes 62 km põhjaloodes.

Czarnkówi on ürikutes esimest korda mainitud 1025. aastal, linnaõigused sai 1397. aastal. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poola koosseisus 1919. aastast.

## Galerii

Ratusz w Czarnkowie.jpg
Rynek w Czarnkowie - panoramio.jpg
Czarnkow Starostwo UG 2007-10.jpg
Czarnkowskie osiedle przy jednej z głównych ulic miasta, wjeżdżając od Chodzieży - panoramio.jpg


## Viited
Angel Locsin

**Angelica Locsin Colmenares**, esinejanimega **Angel Locsin** (23. aprillil 1985 Santa Maria, Bulacan) on Filipiinide näitleja, fotomodell, moekunstnik ja filmiprodutsent. Ta on mänginud põhiliselt Filipiinide filmides ja teleseriaalides, näiteks *[[Mulawin]]* ja *[[The Legal Wife]]*.

## Viited

## Välislingid

* Ametlik koduleht
*
Jänesesalati-kaelusöölane

**Jänesesalati-kaelusöölane** (*Cucullia lactucae*) on liblikaliik öölaste sugukonnast.

Tiibade siruulatus on 44–53 mm.

Liblikas on levinud Euroopas, Türgis ja Kaukasuses.

Röövikud toituvad korvõielistel, eriti salatiliikidel harilik jänesesalat, noollehine salat ja aedsalat.

## Välislingid

*
*Fauna Europaea
Wronki

**Wronki** (saksa *Wronke*) on linn Poolas Suur-Poola vojevoodkonnas Szamotuły maakonnas, Wronki valla halduskeskus. Wronki asub Warta jõe ääres, Poznańist ligi 50 km loodes.

Wronkit on ürikutes esimest korda mainitud 1251. aastal, linnaõigused sai 1383. aastal. Teise Poola jagamise tulemusel läks Wronki 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse sai linn 1848. aastal. 1894. aastal ehitati Wronkisse suur vangla. 1918. aasta detsembri lõpus läks linn Poola koosseisu tagasi.

## Viited
Tudulinna kihistu

**Tudulinna kihistu** (inglise keeles *Tudulinna Formation*) on ordoviitsiumi ladestu Vormsi lademe kihistu. Seda hakkas esimesena eristama Ralf Männil aastal 1958.

Kihistu sai nime Tudulinna aleviku järgi. Kihistu stratotüüp on Kambja 260 puurauk, kus kihistu esineb 72.9..80.4 meetril.  Eestis on see esindatud riigi keskosas.

Kihistu moodustab põhiliselt rohekashall või kirju mergel, mis sisaldab ka savika lubjakivi tükke ning glaukoniiditeri.

## Viited

## Välislingid
*
Mosina

**Mosina** (saksa *Moschin*) on linn Poolas Suur-Poola vojevoodkonnas Poznańi maakonnas, Mosina valla halduskeskus. Mosina asub Warta jõe ääres, Poznańi kesklinnast umbes 19 km lõunaedelas.

Mosinat on ürikutes esimest korda mainitud 1298. aastal, linnaõigused sai 1302. aastal.

## Galerii

Mosina rynek.jpg
Mosina 01. Osiedle Nowe Krosno, ul.jpg
Mosina kosciol.jpg


## Viited
Kõrgessaare kihistu

**Kõrgessaare kihistu** (inglise *Kõrgessaare Formation*) on ordoviitsiumi ladestu Vormsi lademe kihistu. Seda hakkas esimesena eristama Vladimir Jaanusson aastal 1944. Kihistu on nime saanud Kõrgessaare aleviku järgi.

Kihistiku stratotüüp on Kõrgessaare paemurd, kunagine paemurd, mis tänaseks on kinni kasvanud ja nähtav on vaid tasase põhjaga süvend. Paekihid murrus enam ei paljandu, ent varem paljandusid seal meetri ulatuses Kõrgessaare kihistu alumised kihid. Eestis eristatakse selle kihistu kivimeid Loode- ja Põhja-Eesti aladel.

Kihistu sisaldab järgmisi kihistikke:
*Hullo kihistik
*Paope kihistik
*Saxby kihistik.
 
Kihistu  koosneb hallist muguljast lubjakivist, mis sisaldab rohkemal või vähemal määral savi.

## Viited

## Välislingid
*
Wolsztyn

**Wolsztyn** (saksa *Wollstein*) on linn Poolas Suur-Poola vojevoodkonnas, Wolsztyni maakonna ja Wolsztyni valla halduskeskus. Wolsztyn asub Poznańist umbes 65 km lääneedelas.

Wolsztyn sai linnaõigused enne 1424. aastat. Teise Poola jagamise tulemusel läks Wolsztyn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aasta jaanuaris läks linn Poola koosseisu tagasi.

Aastatel 1872–1880 elas linnas  saksa arstiteadlane Robert Koch, kes töötas seal arstina.

## Galerii

Hotel wolsztyn.JPG
62155 Wolsztyn kocha 12.JPG


## Viited
Homburg

**Homburg** on linn Saksamaal Saarimaa liidumaal, Saarpfalzi kreisi keskus. Asub Saari jõe lisajõe Bliesi ääres, Prantsusmaa piiri lähedal.

Homburg on Saarimaa suuruselt kolmas linn. Seal paikneb Saarimaa Ülikooli arstiteaduskond. 

## Pildid

Festung Homburg.JPG|Homburgi linnuse varemed
Homburg Saar Rathaus.jpg|Homburgi raekoda


## Sõpruslinnad
*, La Baule (alates 1984. aastast)
*, Ilmenau (1989)
*, Albano Laziale (2018)

## Välislingid

*Homburgi koduleht
Dave Wottle

**David James Wottle** (sündinud 7. augustil 1950 Cantonis Ohios) on Ameerika Ühendriikide endine kergejõustiklane, 800 m jooksja. 1972. aasta suveolümpiamängudel Münchenis tuli ta 800 m jooksus olümpiavõitjaks. Wottle oli tuntud ka selle poolest, et kandis pidevalt nokkmütsi.

Lapsepõlves oli Wottle väga kõhn ja nõrk. Tema perearst ütles talle, et ta peab enda tervise ja keha tugevdamiseks midagi ette võtma, näiteks jooksma. Noor poiss haaras sellest nõuandest kinni ja hakkaski jooksuga tegelema.

Wottle lõpetas 1973. aastal Bowling Green State University bakalaureusekraadiga ajaloos. 1970. aasta USA üliõpilaste kergejõustiku meistrivõistlustel oli Wottle 1 miili jooksus teine Marty Liquori järel. 1971. aasta hooajal segasid Wottle'it vigastused, kuid aasta hiljem, 1972. aastal, võitis ta NCAA kergejõustiku meistrivõistlustel 1500 meetri jooksu. 

Pärast 1971. aastal Helsingis toimunud Euroopa meistrivõistlusi tundus, et Nõukogude Liidu jooksjale Jevgeni Aržanovile pole olümpiamängude 800 meetri jooksus tõsist vastast. Aržanov oli viimati jäänud teiseks 19. juulil 1969 toimunud võistlustel.

Enne Saksamaal Münchenis toimunud 1972. aasta olümpiamänge võitis 21-aastane Wottle AAU korraldatud Ameerika Ühendriikide olümpiamängude katsevõistlustel 800 meetri jooksu, püstitades maailmarekordi tulemusega 1.44,3. 1970. aastal 19-aastaselt oli Wottle'i 800 meetri jooksu rekord 1.47,1.

Olümpiamängude 800 meetri jooksu finaalis langes Wottle kohe jooksjate rivi lõppu ja püsis seal esimesed 500 meetrit, alles siis tõstis ta tempot ja hakkas teistest jooksjatest mööduma. Ta haaras viimastel meetritel liidripositsiooni ja edestas võistluseelset favoriiti Jevgeni Aržanovit Nõukogude Liidust vaid 0,03 sekundiga. Sealt sai ta hüüdnime Peaesineja (tema teine hüüdnimi oli Wottle the Throttle). Võidust jahmununa unustas Wottle poodiumil riigihümni ajal nokkmütsi peast võtta. Mõni tõlgendas seda protestina, kuid Wottle vabandas hiljem autasustamistseremooniale järgnenud pressikonverentsil. Ta osales Müncheni olümpiamängudel ka 1500 meetri jooksus, kuid poolfinaalis ta kõrvaldati.

## Välislingid
*
*James Wottle olympic-usa.org (Wayback Machine)
*1972. aasta olümpiamängide 800 m jooksu finaal YouTube
Grodzisk Wielkopolski

**Grodzisk Wielkopolski** (saksa keeles *Grätz*) on linn Poolas Suur-Poola vojevoodkonnas, Grodzisk Wielkopolski maakonna ja Grodzisk Wielkopolski valla halduskeskus. Grodzisk Wielkopolski asub Poznańist umbes 43 km lääneedelas.

Grodzisk Wielkopolski sai linnaõigused enne 1303. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Grodzisk Wielkopolski Poola koosseisu tagasi.

Alates 16. sajandist pruuliti linnas õlut. Õlletootmine Grodzisk Wielkopolskis lõppes 1993. aastal.

## Galerii

Grodzisk_Wielkopolski_-_ul._Szeroka.jpg
Studnia_bł._Bernarda.jpg
Grodzisk Wielkopolski, pałac (obecnie muzeum).jpg


## Viited
Paope kihistik

**Paope kihistik** (inglise *Paope Member*) on ordoviitsiumi ladestu Vormsi lademe Kõrgessaare kihistusse kuuluv kihistik. Seda hakkas esimesena eristama Algimantas Grigelis aastal 1978. Kihistik on nime saanud Paope küla järgi.

Paope kihistik on Kõrgessaare kihistu keskmine kihistik, see lamab Hullo kihistikul ja sellel lasub Saxby kihistik. Kihistik koosneb hallist muguljast lubjakivist, mis sisaldab rohkem savi kui ümbritsevad kihistikud. Kihistik sisaldab ka mergli lamelle, mille hulk lõunas kasvab, kuni kihistik läheb lõpuks sujuvalt üle Tudulinna kihistuks.
## Viited

## Välislingid
*
Dobilinė kihistik

**Dobilinė kihistik** (inglise *Dobilynė Member*) on ordoviitsiumi ladestu Vormsi lademe kihistik. Seda hakkas esimesena eristama Jevlampijus Laškovas aastal 1976. Kihistik on nime saanud endise Dobilynė küla järgi, mis asub Anykščiai rajoonis Leedus.

Kihistiku stratotüüp on Svedasai 252 puurauk, kus kihistiku kivimid esinevad 582,4..592,2 meetril.

Eestis kihistiku kivimeid ei esine, neid eristatakse Leedu kesk- ja idaosas. Kihistik koosneb hallist horisontaalsete lõhedega lubjakivist ja merglist.

## Viited

## Välislingid
*
Saxby kihistik

**Saxby kihistik** (inglise *Saxby Member*) on ordoviitsiumi ladestu Vormsi lademe Kõrgessaare kihistusse kuuluv kihistik. Seda hakkas esimesena eristama Algimantas Grigelis aastal 1978. Kihistik on nime saanud Saxby küla järgi.

Kihistiku  kivimid paljanduvad Saxby külas asuv mererand, mis on Vormsi lademe stratotüübiks.

Saxby kihistik on Kõrgessaare kihistu ülemine kihistik, selle all lamab Paope kihistik. Kihistik koosneb hallist muguljast lubjakivist, mis sisaldab vähemal määral savi kui Paope kihistik..
## Viited

## Välislingid
*
Kaimynai kihistik

**Kaimynai kihistik** (inglise *Kaimynai Member*) on ordoviitsiumi ladestu kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Kaimynai küla järgi Leedus.

Kihistiku stratotüüp on Svedasai 252 puurauk, kus kihistiku kivimid esinevad 592,2...604,5 meetril. Eestis kihistiku kivimeid ei esine, neid eristatakse Leedu kesk- ja idaosas. Kihistiku suurim paksus on 10 meetrit.

Kaimynai kihistikku liigitati varem Vormsi lademesse kuuluvaks, kuid aastal 1996 liigitas N. Sidaravičienė selle kihistu ostrakoodide fauna põhjal Nabala lademesse kuuluvaks. Kihistik koosneb hallist rohekashalli mergli vahekihtidega lubjakivist, mis sisaldab üksikuid brahhiopoodide jäänuseid.

## Viited

## Välislingid
*
Kuuliidrik

**Kuuliidrik** (*Coenagrion lunulatum*) on kiililiste seltsi kuuluv putukaliik. Ta on levinud Euraasia põhjaosas ning kohati ka Lõuna- ja Lääne-Euroopas. Eestist on leitud peamiselt lõuna- ja idaosast.

## Viited

## Välislingid
*
Ostrzeszów

**Ostrzeszów** (saksa *Schildberg*, 1943–1945 *Schildberg im Wartheland*) on linn Poolas Suur-Poola vojevoodkonnas, Ostrzeszówi maakonna ja Ostrzeszówi valla halduskeskus.

Ostrzeszów sai linnaõigused enne 1283. aastat. Alates 1396. aastast oli kuningalinn. 1655. aastal hävitasid Rootsi väed linna. Teise Poola jagamise tulemisel läks 1793. aastal Preisi kuningriigi võimu alla. Tagasi Poolale läks Ostrzeszów 1919. aastal.

## Galerii

Widok_z_baszty_Ostrzeszów_2.JPG
UMiG Ostrzeszow.jpg
Chrystus krol ostrzeszow.jpg


## Viited
Revuona kihistik

**Revuona kihistik** (inglise keeles *Revuona Member*) on ordoviitsiumi ladestu Vormsi lademe kihistik. Seda hakkas esimesena eristama Petras Lapinskas aastal 1967. Kihistik on nime saanud Revuona jõe järgi.

Kihistiku stratotüüp on Prienai 3 puurauk, kus kihistiku kivimid esinevad 653..658.7 meetril. Kihistiku neostratotüüp on Svedasai 252 puurauk, kus kihistiku kivimid esinevad 604.5..608.1 meetril.

## Viited

## Välislingid
*
Meilūnai kihistu

**Meilūnai kihistu** (inglise *Meilūnai Formation*) on ordoviitsiumi ladestu Vormsi lademe kihistu. Seda hakkas esimesena eristama Jevlampijus Laškovas aastal 1976. Kihistu on nime saanud Meilūnai küla järgi.

Kihistu stratotüüp on Svedasai 252 puurauk, kus kihistu kivimid esinevad 582,4..608,1 meetril.

## Viited

## Välislingid
*
Meilūnai

**Meilūnai** on küla Leedus Biržai rajoonis Vabalninkase vallas. Küla asub Vabalninkasest 7 kilomeetrit kirdes. Aastal 2001 oli külas 265 elanikku.

Meilūnais on algkool (Vabalninkase kooli filiaal), raamatukogu ja postkontor. Aastani 1963 asus seal Meilūnai külanõukogu halduskeskus.

Küla järgi on nimetatud Vormsi lademe Meilūnai kihistu.

## Viited

## Välislingid

*Küla portaalis vietoves.Lt
Amateur Athletic Union

**Amateur Athletic Union** (**AAU**) on mittetulundusühendus, vabatahtlike juhitav spordiorganisatsioon Ameerika Ühendriikides. AAU keskendub harrastusspordi arendamisele.

AAU asutati 21. jaanuaril 1888. aastal See korraldas pikka aega USA osalemise paljudel rahvusvahelistel võistlustel ja tegi tihedat koostööd olümpialiikumisega, et valmistada võistlejaid ette olümpiamängudeks. Alates 1978. aasta harrastusspordiseadusest on AAU keskendunud aga kõigi sportlaste spordiprogrammide korraldamisele, olenemata nende vanusest, rohujuuretasandilt. Uue seadusega anti vastutus harrastusspordi eest üle vastloodud Ameerika Ühendriikide olümpiakomiteele, nii et alaliidud vastutavad oma spordiala eest ise.

AAU võistlustel osaleb igal aastal umbes 500 000 võistlejat ja umbes 50 000 vabatahtlikku. AAU on jagatud 56 ringkonnaks, mille ülesandeks on võistluste korraldamine. Igal aastal korraldavad AAU ringkonnad 34 spordiprogrammi, üle 250 osariigi meistrivõistluse ja üle 30 000 vanuseklassi võistluse.

## Välislingid
* Koduleht
Słupca

**Słupca** (saksa *Slupca*, 1943–1945 *Grenzhausen*) on linn Poolas Suur-Poola vojevoodkonnas, Słupca maakonna halduskeskus. Słupca asub Poznańist umbes 66 km idas.

Słupcat on ürikutes esimest korda mainitud 1282. aastal, linnaõigused sai 1290. aastal.

## Galerii

Pomnik Poleglych za Wolnosc Ojczyzny w Slupcy.jpg
Saint Lawrence church in Słupca, Poland.jpg
Zajazd Pocztowy w Słupcy - stan rok 2016.jpg


## Viited
Oleksi Hontšaruk

**Oleksi Valerijovõtš Hontšaruk** (ukraina keeles Олексій Валерійович Гончарук; sündinud 7. juulil 1984 Horodnjas Tšernigivi oblastis ) on Ukraina poliitik ja riigiametnik, kes oli 29. augustist 2019 kuni 4. märtsini 2020 Ukraina peaminister. Ta oli tänapäeva Ukraina ajaloo noorim valitsusjuht. 

Alates 21. juunist 2019 oli ta ühtlasi Ukraina Rahvusliku Investeerimisnõukogu ja 25. juunist 2019 Ukraina Rahvusliku Korruptsioonivastase Poliitika Nõukogu liige. Alates 29. detsembrist 2023 on ta aktsiaseltsi Ukraina Kaitsetööstus (Ukroboronprom) nõukogu liige. 

## Haridus
Ta lõpetas 2001. aastal  Gorodnjas asuva keskkooli ja 2006. aastal Vürst Vladimir Suure nimelise Õigusinstituudi õigusteaduse magistrina. Hiljem on ta lõpetanud ka Ukraina Presidendi juures asuva Riigijuhtimise Rahvusakadeemia, Kiievis asuva humanitaaruuringutega tegeleva Aspeni Instituudi ja Kiievi-Mogila Ärikooli.

## Töökäik
2007. aastal sai Hontšaruk advokaadi tunnistuse.  Ta on töötanud õigusabifirmas juristina, investeerimisfirmas peadirektori asetäitjana, ökoloogia ja loodusressursside ministri nõunikuna ning peaministri esimese asetäitja nõunikuna. 

2014. aasta Ukraina Ülemraada valimistel kandideeris ta erakonna Sõla Ljudei nimekirjas parlamenti, kuid erakond valimiskünnist ei ületanud (partei kogus 0,11 % valijate häältest). 2018. aastal astus ta erakonnast välja ning astus erakonda Rahva Teener, mis 2019. aastal pärast ülemraada valimisi tõusis võimuparteiks. 

28. mail 2019 sai temast Ukraina Presidendi Administratsiooni asejuht  ja 25. juunil 2019 sai temast Ukraina Presidendi Kantselei asejuht.  Ta oli enne peaministriks saamist kõige tõenäolisem kandidaat Ukraina peaministri ametisse. Ta oli 29. augustist 2019 kuni 4. märtsini 2020 Ukraina peaminister.

## Viited

## Välislingid
*Главный претендент. Алексей Гончарук — о возможном премьерстве, рынке земли и экономическом прыжке - Focus.ua, 08.08.2019 13:54:48
*Гончарук: У нас с Аваковым - совместный план - Liga Novosti, 06.12.2019
Skrunda kihistu

**Skrunda kihistu** (inglise *Skrunda Member*) on ordoviitsiumi ladestu Vormsi lademe kihistu. Seda hakkas esimesena eristama Rita Ulste 1972. aastal. Kihistu on nime saanud Skrunda linna järgi Lätis.

Kihistiku stratotüüp on nüüdseks hävinud südamikuga Skrunda 56 puurauk, kus kihistiku kivimid esinevad 1127,3..1135,4 meetril. Aastast 1989 on Saldus 5PM puurauk Skrunda kihistu neostratotüüp, kus kihistiku kivimid esinevad 1047,3..1053 meetril.

Eestis selle kihistu kivimid puuduvad.

## Viited

## Välislingid
*
Jevgeni Aržanov

**Jevgeni Oleksandrovitš Aržanov** (ukraina keeles Євген Олександрович Аржанов; sündinud 9. veebruaril 1948 Kalušis Ivano-Frankivskis Ukraina NSV-s) on endine Nõukogude Liitu esindanud kergejõustiklane, 800 m jooksja, olümpiahõbe 1972. aastal Münchenis.

Aržanov hakkas 17-aastaselt tegelema kergejõustikuga, kui loobus jalgpallist. 1967. aastal tuli ta Gomelis noorte seas NSV Liidu meistriks. Ühel tema esimestest täiskasvanute võistlustest, mis peeti Leningradis 14. juulil 1968, näitas ta aega 1.47,2. Aržanov pääses juba 1968. aastal Nõukogude Liidu kergejõustikukoondisse. Olümpiamängudel osales Aržanov esimest korda 1968. aastal Mexicos. Eelvõistlusel jõudis ta poolfinaali, kus aga vigastuse tõttu ei startinud.

1969. aasta Euroopa meistrivõistlustel Ateenas saavutas ta 800 meetri jooksus ajaga 1.47,1 neljanda koha. 1970. aasta Stockholmi Euroopa karikavõistluste finaalis võitis ta 800 meetri jooksu. 1971. aastal Helsingis tuli ta Euroopa meistriks ajaga 1.45,6. 1972. aasta Müncheni olümpiamängudel võitis ta hõbemedali ajaga 1.45,89; ta kaotas dramaatilise finiši 0,03 sekundiga Ameerika Ühendriikide jooksjale Dave Wottle'ile. Erandlikult alustas Aržanov lõpuspurti juba 250 meetrit enne finišit. Tavaliselt oli ta oma jooksud lahendanud viimase 100 meetri spurdiga. Seekord oli see Dave Wottle USA-st, kes oli tuntud ka oma raske lõpu poolest. Aržanovi spurt viimastel kümnetel meetritel ja viimane finišiheitlus ei viinud teda olümpiavõiduni.

1970. ja 1971. aastal tuli Aržanov 800 meetri jooksus Euroopa sisemeistriks. 1973. aasta universiaadil Moskvas võitis Aržanov 800 meetri jooksu ajaga 1.46,88.

1975. aastal võitis Aržanov Nõukogude Liidu meistrivõistlustel 800 meetri jooksus pronksmedali. Seejärel lõpetas ta karjääri. 

Ta oli spordikommentaator Nõukogude Ukraina televisioonis ja raadios. Pärast Nõukogude Liidu lagunemist töötas Aržanov treenerina Lõuna-Koreas ja Vietnamis.

## Välislingid
* 
*Olümpia 800 m finaal (YouTube)
Juri Butussov

**Juri Butussov** (ukraina keeles Юрій Євгенович Бутусов; sündinud 17. juunil 1976 Kiievis) on Ukraina ajakirjanik ja veebilehe Tsensor.NET peatoimetaja. 

## Välislingid
* Юрий Бутусов. Почему Украине нельзя ликвидировать военную прокуратуру - Glavred, 11.08.2019
* Юрий Бутусов. Армия-2019: 5 жизненно важных изменений - ZN.ua, 29.12.2018 
* Юрий Бутусов. Путь войны - ZN.ua, 26.12.2019
Flaami karjakoer

**Flaami karjakoer** on nii Prantsuse kui Belgia Flandriast pärit koeratõug.

Tõustandardis on koera kasutuse kohta öeldud, et algselt oli koer kasutusel karja- ja rakendikoerana ning võimasina ümberajajana. Koer on käitumiselt rahulik ja kartmatu.


Bouvier des Flandres head Moletai May 2014.jpg|
Bouvier des Flandres034.JPG|
Bouvier des Flandres036.JPG|


## Viited

## Kirjandus
* Renée Willes: *All världens hundraser*, Bromma 2003, ISBN 91-89090-79-9

## Välislingid
* Flaami karjakoer koer.ee saidil